Diari Oficial de la Generalitat Valenciana


Sumari del DOGV 7739, del 11-03-2016 (2016/1751)

RESOLUCIÓ de 8 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a la posada en marxa dels plans de promoció internacional de les PIME de la Comunitat Valenciana per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1751


Data del document
:   08-03-2016

Organisme emissor
:   Institut Valencià de Competitivitat Empresarial

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 8 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a la posada en marxa dels plans de promoció internacional de les PIME de la Comunitat Valenciana per a l'exercici 2016. [2016/1751]  
Índex  
  
Preàmbul  
Article 1. Objecte de la resolució  
Article 2. Objectiu de la convocatòria  
Article 3. Actuacions objecte de suport. Requisits generals dels projectes objecte de préstec bonificat  
Article 4. Empreses beneficiàries  
Article 5. Característiques de l'instrument financer préstec bonificat. Costos objecte de subvenció. Import màxim d'ajuda  
Article 6. Sol·licitud de l'ajuda. Documentació, termini i lloc per a la presentació de sol·licituds  
Article 7. Instrucció i avaluació de sol·licituds  
Article 8. Concessió de les ajudes  
Article 9. Desemborsament del préstec al beneficiari  
Article 10. Obligacions de les empreses beneficiàries  
Article 11. Control i verificació. Minoracions i revocacions  
Article 12. Dotació pressupostària  
Article 13. Marc normatiu  
Article 14. Entitats col·laboradores i assistència tècnica  
Disposició final primera  
Disposició final segona  
  
La Conselleria d'Economia Sostenible, Sectors Productius, Comerç i Treball té entre els seus objectius estratègics l'increment de les exportacions dels productes i servicis de la Comunitat Valenciana i la creació d'ocupació estable i de qualitat en les empreses, per mitjà de l'adopció de mesures que permeten incrementar la productivitat d'estes millorant-ne el grau d'internacionalització i afavorint, al mateix temps, la consecució d'un impacte positiu en termes socials, econòmics, mediambientals i d'ocupació a la Comunitat Valenciana, és a dir, contribuir de manera objectiva a millorar l'estat de benestar i sostenibilitat del conjunt de la nostra societat.  
La millora del posicionament dels productes i servicis de les empreses de la Comunitat Valenciana en els mercats exteriors de les empreses, és fonamental per a la supervivència i creixement de les empreses. Constituïx un factor imprescindible per a generar riquesa i benestar.  
  
Les mesures proposades per l'IVACE en esta convocatòria tenen per objecte consolidar l'aposta de la Conselleria d'Economia Sostenible, Sectors Productius, Comerç i Treball per a ajudar les empreses de la Comunitat Valenciana a millorar el seu posicionament en els mercats internacionals. És objectiu prioritari de la Generalitat fomentar l'increment de les exportacions i millorar el grau d'internacionalització de les empreses tenint en compte l'impacte que comporta per al creixement de la seua economia.  
La Generalitat és conscient de les dificultats que tenen les empreses per a posar en marxa el seu pla d'internacionalització i l'accés al finançament corresponent. Per això, ha considerat d'interés prioritari destinar una part dels recursos disponibles perquè les empreses accedisquen als fons corresponents.  
L'objectiu específic de la present resolució és facilitar l'accés al finançament de les empreses perquè puguen posar en marxa el pla d'internacionalització dissenyat per a este exercici.  
En virtut de les facultats que em conferix l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Article 1. Objecte de la resolució  
L'objecte de la present resolució és establir la convocatòria per a la concessió per l'Institut Valencià de Competitivitat Empresarial (IVACE d'ajudes en forma de préstec bonificat per a facilitar l'accés al finançament de les empreses de la Comunitat Valenciana que tinguen un pla d'internacionalització durant l'exercici 2016 de manera que puguen realitzar accions de promoció en els mercats exteriors.  
  
  
Article 2. Objectiu de la convocatòria  
La convocatòria pretén facilitar l'accés al finançament de les PIME de la Comunitat Valenciana per a executar el pla d'internacionalització.  
  
  
Article 3. Actuacions objecte de suport. Requisits generals dels projectes objecte de préstec bonificat  
1. Per projecte s'entendrà qualsevol iniciativa de gasto sobre les accions que s'establisquen en el pla d'internacionalització que realitze l'empresa per a la introducció o consolidació dels seus béns o servicis en els mercats internacionals.  
2. Els projectes hauran de consistir en un pla detallat de l'empresa per a posicionar els seus productes o servicis en els mercats internacionals, sense limitació d'àrees geogràfiques. El projecte elegible consistirà en la posada en marxa d'actuacions dirigides a la consolidació i creixement internacional de les empreses.  
3. Les accions del pla d'internacionalització hauran de poder-se enquadrar en la tipologia d'actuacions de promoció següent:  
- Participació en certàmens de fires o congressos internacionals a l'exterior.  
- Esdeveniments i accions singulars de promoció a l'exterior.  
- Creació i adaptació del material promocional de l'empresa.  
- Desplaçaments als distints mercats internacionals inclosos en el pla d'internacionalització.  
- Gastos de certificació i homologació en els mercats de destinació.  
- Qualsevol altra iniciativa relacionada amb activitats que permeten la consolidació i el creixement internacional de l'empresa, sense que en cap cas estes consistisquen en l'establiment i explotació de xarxes de distribució en l'estranger, o en altres gastos corrents vinculats a una activitat exportadora.  
Estan excloses les accions que es realitzen en territori nacional.  
4. El pressupost dels projectes a finançar, d'acord amb els costos objecte de subvenció previstos en esta resolució, haurà de ser major de 12.000,00 euros.  
5. Només podrà presentar-se un projecte per empresa sol·licitant.  
6. Els projectes hauran d'haver-se iniciat després de l'1 de gener de 2016 i finalitzar abans del 31 de desembre de 2016 o una altra data posterior aprovada per resolució de la direcció adjunta de l'IVACE (Direcció General d'Internacionalització).  
7. Estes ajudes seran compatibles amb altres establides per una altra administració pública, sempre que es respecte la regla d'acumulació prevista en l'article 10.4.e d'esta resolució.  
8. L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar ?o almenys no impedir- l'accessibilitat per a les persones discapacitades. Així mateix, haurà d'executar-se en el marc d'un desenvolupament sostenible i de foment de la protecció i millora del medi ambient.  
  
  
Article 4. Empreses beneficiàries  
1. Podran acollir-se a estes ajudes les PIME que tinguen la seu social a la Comunitat Valenciana i la seua data de constitució siga anterior al 30 de juny de 2014. Estan excloses les comunitats de béns i les societats civils, així com les associacions, fundacions, administracions públiques, i en general, les entitats sense ànim de lucre.  
  
Als efectes de la present resolució, es considerarà PIME l'entitat les característiques de la qual s'ajusten al que disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat, (DO L187, de 26.06.2014), d'ara en avant Reglament (UE) núm. 651/2014, normativa disponible en l'adreça web de l'IVACE http://www.ivace.es.  
2. De conformitat amb el que disposa l'article 1 del Reglament (CE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352, de 24.12.2013), d'ara en avant Reglament (CE) núm. 1407/2013, a les ajudes de minimis, i sense perjuí del que establix l'apartat 2 d'esta disposició, no podran obtindre la condició de beneficiàries:  
- Les empreses que operen en els sectors de la pesca i l'aqüicultura regulats pel Reglament (CE) núm. 104/2000, del Consell (DO L17, de 21.01.2000, p. 22).  
- Les empreses dedicades a la producció primària de productes agrícoles.  
3. No podran obtindre la condició d'empreses beneficiàries les empreses sol·licitants en què hi haja alguna de les circumstàncies previstes en l'article 13 de la Llei 38/2003, de 17 de novembre, General de Subvencions. Així mateix, no podran ser beneficiàries aquelles que tinguen els requisits per a estar sotmeses a un procediment concursal.  
  
4. Per a l'exercici de l'activitat les empreses beneficiàries hauran de disposar de les autoritzacions administratives preceptives, estar inscrites en els registres públics pertinents, i complir qualssevol altres requisits exigits en les disposicions aplicables.  
En especial, les empreses beneficiàries hauran d'estar al corrent en el compliment de la Llei 6/2014, de 25 de juliol, de Prevenció, Qualitat i Control Ambiental d'Activitats a la Comunitat Valenciana, del Reial Decret Legislatiu 1/2013, de 29 de novembre, pel qual s'aprova el Text Refós de la Llei General de Drets de les Persones amb Discapacitat i de la seua Inclusió Social, de la Llei Orgànica 3/2007, de 22 de març, per a la igualtat efectiva de dones i hòmens, i de la Llei 9/2003, de 2 d'abril, per a la igualtat entre dones i hòmens.  
  
5. Serà requisit per a ser beneficiària que l'empresa siga viable econòmicament i financerament, i es considerarà que s'incomplix este requisit quan s'incórrega, almenys, en dos dels supòsits següents:  
- Que tinga un patrimoni net negatiu en l'últim exercici tancat.  
  
- Que tinga uns resultats negatius acumulats superiors al 50 % del patrimoni net, sense considerar les pèrdues en l'últim exercici tancat.  
  
- Que l'empresa tinga pèrdues en l'últim any superiors al 35 % del patrimoni net a l'inici del mateix exercici.  
Per a la seua comprovació es tindrà en compte la informació dels comptes financers de l'últim exercici tancat, segons model disponible en l'adreça d'internet de l'IVACE http://www.ivace.es, «Documentació annexa», acompanyat d'una còpia dels comptes oficials presentades en el Registre Mercantil de l'últim exercici tancat.  
  
Article 5. Característiques de l'instrument financer préstec bonificat. Costos objecte de subvenció. Import màxim de la subvenció bruta equivalent  
1. Tipus d'ajuda  
L'instrument financer consistix en la concessió d'un préstec bonificat en el seu tipus d'interés. Esta bonificació suposa una ajuda implícita equivalent a la diferència entre els interessos que es meritarien aplicant el tipus d'interés de referència i els interessos realment pagats, ajuda que als efectes d'esta resolució es denomina subvenció bruta equivalent.  
  
L'instrument financer concedit estarà destinat a cobrir els gastos objecte de subvenció del projecte previst en el pla d'internacionalització.  
L'import total de l'ajuda de l'IVACE en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos públics o privats supere el cost de l'activitat subvencionada.  
2. Característiques del préstec bonificat:  
a) Quantia del préstec: 100 % dels costos objecte de subvenció, amb un límit de 60.000 euros.  
b) Tipus d'interés: 0 %  
c) Amortització del préstec: el termini d'amortització serà de 36 mesos i les quotes d'amortització semestrals. La primera quota es farà efectiva el 30 de juny de 2017 i successivament cada semestre fins al 30 de desembre de 2019, amb la qual cosa es liquidarà totalment el préstec, excepte modificació d'estos terminis per altres posteriors per mitjà d'una resolució de la direcció adjunta de l'IVACE (Direcció General d'Internacionalització).  
d) Garanties: la garantia serà del 30 % de l'import del préstec, i es podrà constituir en metàl·lic o en forma d'aval financer prestat per entitats de crèdit o per societats de garantia recíproca. Haurà de cobrir el reintegrament del préstec, de la subvenció bruta equivalent, i de qualsevol gasto derivat de l'incompliment de les obligacions imposades al beneficiari.  
e) Comissions: sense comissions d'estudi ni obertura de l'operació.  
  
3. Costos objecte de subvenció: tots els relacionats en les actuacions objecte de suport descrites en l'article 3.3.  
4. L'import màxim de la subvenció bruta equivalent estarà subjecta al règim de minimis cosa que suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes de la present convocatòria, s'entendrà per única empresa la definició establida en l'apartat 2 de l'article 2 del Reglament (CE) núm. 1407/2013 a les ajudes de minimis. Per a les empreses que realitzen per compte d'altri operacions de transport de mercaderies per carretera, caldrà ajustar-se als límits i a les condicions de l'article 3, apartats 2 i 3 d'esta disposició.  
  
Als efectes de valorar si se superen els imports màxims d'ajuda establits pel règim de minimis, es considerarà l'import de la subvenció bruta equivalent que serà notificat a l'empresa abans de la concessió; de conformitat amb l'article 4.3.c del Reglament (CE) núm. 1407/2013, el càlcul de la subvenció bruta equivalent s'efectuarà aplicant la metodologia prevista en la comunicació de la Comissió relativa a la revisió del mètode de fixació dels tipus de referència i d'actualització (2008/ C 14/02) i al tipus de referència aplicable en el moment de la concessió.  
  
  
Article 6. Sol·licitud de l'instrument financer. Documentació, termini i lloc per a la presentació de sol·licituds  
1. L'empresa sol·licitant haurà de presentar la documentació següent:  
a) Sol·licitud normalitzada:  
Els models de sol·licitud i la resta de documentació estaran disponibles en l'adreça d'internet de l'IVACE, http://www.ivace.es, i es podran omplir utilitzant els mitjans electrònics i/o telemàtics proporcionats i disponibles per l'IVACE a través d'esta adreça d'internet.  
  
La presentació de la sol·licitud porta implícita l'acceptació de les bases d'esta convocatòria.  
b) Documentació que s'ha d'adjuntar a la sol·licitud normalitzada:  
1r Memòria tècnica del projecte segons model disponible en l'adreça d'internet de l'IVACE http://www.ivace.es. La memòria servirà de referent per a aplicar els criteris de valoració, d'ací que un defectuós o deficient ompliment, o la seua difícil comprensió, generarà una minusvaloració del projecte.  
2n Pla d'internacionalització de l'empresa sol·licitant.  
3r El sol·licitant haurà d'aportar una declaració responsable referent a totes les altres ajudes de minimis concedides d'esta administració o una altra (independentment de si estes són per als mateixos costos objecte de subvenció que els previstos per la present convocatòria com per a qualsevol altre) durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o a altres reglaments de minimis, així com, altres ajudes, subvencions, ingressos o recursos públics o privats concedits per als mateixos costos objecte de subvenció que els previstos en la present convocatòria.  
4t. Documentació relativa a la personalitat jurídica de l'empresa sol·licitant:  
Quan siga una societat la inscripció de la qual en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir directament a esta la presentació d'algun document concret.  
En el cas d'empreses sol·licitants la inscripció del qual en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
No serà necessari aportar la documentació anterior que ja estiga en poder de l'IVACE sempre que es mantinga vigent i s'aportació declaració de vigència a este efecte segons model disponible en l'adreça d'internet de l'IVACE: http://www.ivace.es.  
2. Termini de presentació de sol·licituds:  
El termini per a la presentació de les sol·licituds començarà el dia de l'entrada en vigor de la present convocatòria i finalitzarà el 13 de maig de 2016, a les 24 hores.  
3. Lloc de presentació de sol·licituds:  
Tant la sol·licitud com la memòria i la resta de documentació exigida es presentaran davant del Registre Telemàtic de la Generalitat, i este emetrà automàticament un resguard acreditatiu de la seua presentació, que podrà ser arxivat o imprés per l'empresa interessada, en els termes que preveu la Llei 11/2007, de 22 de juny, d'Accés Electrònic dels Ciutadans als Servicis Públics, i en el Decret 220/2014, de 12 de desembre, del Consell de la Generalitat, pel qual s'aprova el Reglament d'administració electrònica de la Comunitat Valenciana. Una vegada omplit el formulari de sol·licitud i la resta de documentació des del tràmit telemàtic, s'haurà d'annexar la memòria tècnica del projecte en format electrònic.  
Ja que la sol·licitud ha de tramitar-se necessàriament via telemàtica, només s'admetrà la presentació davant del Registre Telemàtic i sempre que estiga firmada electrònicament per mitjà d'una firma electrònica basada en un certificat reconegut segons el que disposa la normativa indicada en el paràgraf anterior, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web:  
  
https://sede.gva.es/es/web/sede\_electronica/sede\_certificados.  
En el cas que per qualsevol circumstància una mateixa empresa presentara diferents sol·licituds per al mateix programa o actuació, es considerarà vàlida l'última registrada en termini.  
D'acord amb el que disposa la Llei 11/2007, de 22 de juny, d'Accés Electrònic dels Ciutadans als Servicis Públics, i en el Decret 220/2014, de 12 de desembre, del Consell de la Generalitat, pel qual s'aprova el Reglament d'administració electrònica de la Comunitat Valenciana, s'incorpora el procediment arreplegat en esta resolució a l'annex d'este decret, com a procediment susceptible de tramitació a través del Registre Telemàtic de la Generalitat.  
4. La presentació de la sol·licitud comporta l'autorització a l'IVACE ?excepte manifestació en contra per part de l'empresa sol·licitant- per a demanar els certificats a emetre per l'Agència Estatal de l'Administració Tributària, per la unitat recaptadora de la hisenda pública valenciana i per la Tresoreria General de la Seguretat Social, en els quals s'acredite que l'empresa sol·licitant està al corrent en les seues obligacions amb estes administracions. En qualsevol cas l'IVACE podrà requerir directament a l'empresa sol·licitant si la informació obtinguda presentara alguna incidència.  
5. Si la sol·licitud aportada fóra incompleta o presentara errors esmenables es requerirà l'interessat perquè en el termini de 10 dies hàbils esmene la falta o acompanye dels documents preceptius, amb advertència que si no ho fera se'l considerarà que desistix de la seua sol·licitud.  
Quan l'òrgan d'administració del sol·licitant tinga caràcter mancomunat s'haurà d'adjuntar i firmar, pel representant legal que no ho haguera fet en la sol·licitud, el document de ratificació disponible en l'apartat «Documentació annexa» del text del programa en l'adreça d'internet de l'IVACE: http://www.ivace.es.  
Els requeriments a què es fa referència en este article, així com qualsevol altre que poguera realitzar-se per l'IVACE, s'efectuaran via telemàtica, si bé podran efectuar-se per fax o per correu electrònic o ordinari al número o a la adreça indicada per l'empresa sol·licitant en la sol·licitud normalitzada, sempre que hi haja constància de la recepció per aquella.  
Els requeriments, les notificacions, les comunicacions o la documentació dels procediments emesos per mitjà de firma electrònica avançada en l'àmbit de la Generalitat gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els requeriments que es realitzen per mitjans electrònics s'entendran practicats o rebutjats en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Servicis Públics, i en la resta de la legislació vigent. En este sentit, si transcorreguts 10 dies naturals des de la posada a la disposició els interessats no accediren al seu contingut, la notificació s'entendrà rebutjada i es tindrà per efectuat el tràmit seguint-se el procediment.  
  
L'aportació de documents en contestació als requeriments referenciats, es podrà realitzar a través del Registre Telemàtic en l'adreça d'internet de l'IVACE, i són aplicables els mateixos requisits sobre la utilització de firma electrònica avançada que els arreplegats en este article.  
  
  
Article 7. Instrucció i avaluació de sol·licituds. Criteris d'avaluació  
  
1. L'òrgan instructor del procediment de concessió d'ajudes serà l'Àrea de Promoció Internacional de la Unitat Internacional de l'IVACE.  
2. Les ajudes es concediran sota el règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de valoració fixats en este article i s'establirà una prelació segons la puntuació obtinguda respectant els límits pressupostaris disponibles.  
3. L'òrgan instructor verificarà de cada empresa sol·licitant i dels projectes presentats el compliment dels requisits exigits en la convocatòria, i en cas de resultar d'acord amb esta procedirà a l'anàlisi dels projectes presentats i a l'aplicació dels criteris del programa. Com a resultat de l'actuació, l'òrgan instructor emetrà una preavaluació que serà elevada a la comissió a què es referix l'article següent.  
  
4. Seran criteris d'avaluació els següents:  
a) Qualitat del projecte: màxim: 40 punts.  
Es valorarà la coherència tant del pla d'internacionalització presentat per l'empresa sol·licitant com del detall de les accions previstes en este.  
b) Millora prevista de la posició de l'empresa en els mercats internacionals: màxim: 60 punts.  
Es valorarà la diversitat d'actuacions que l'empresa realitzarà en el present exercici, la disponibilitat de mitjans humans i econòmics, així com les raons per les quals es realitzen les accions en els diversos mercats internacionals.  
5. En el cas d'empat en la puntuació final obtinguda després de l'aplicació dels criteris d'avaluació, tindran preferència en l'adjudicació de les ajudes aquells sol·licitants que acrediten que, amb anterioritat a la publicació d'esta convocatòria, ocupen major percentatge de persones treballadores amb discapacitat, o bé es comprometen a contractar un percentatge major de persones treballadores amb discapacitat durant l'àmbit temporal de l'ajuda o subvenció. L'aplicació d'esta preferència es realitzarà en els termes de l'article 6 del Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
  
Subsidiàriament, en cas d'empat, tindran preferència en l'adjudicació aquells sol·licitants que acrediten que, amb anterioritat a la publicació d'esta convocatòria, ocupen major percentatge de persones que es troben entre els col·lectius de població especialment desfavorida, així com de persones amb dificultats d'accés al mercat laboral, com els relacionats en el punt 2.c.1 de l'apartat octau de l'Acord de 27 de març de 2015, del Consell, pel qual s'establixen les directrius per a l'aplicació de clàusules de caràcter social en la contractació de l'Administració de la Generalitat i el seu sector públic, així com en matèria de subvencions de l'Administració de la Generalitat, o bé es comprometen a contractar un percentatge major de persones pertanyents a estos col·lectius durant l'àmbit temporal de l'ajuda o subvenció.  
  
L'acreditació d'estos requisits es realitzarà per mitjà de declaració responsable, sense perjuí de les facultats de l'IVACE de comprovar la validesa d'esta declaració en qualsevol moment, i quedarà l'efectivitat de l'ajuda condicionada al compliment del que preveu esta.  
  
  
Article 8. Concessió de l'instrument financer préstec bonificat  
1. Després dels actes d'instrucció i l'aplicació dels criteris de valoració, els projectes seran elevats a una comissió composta pel personal de l'IVACE que s'indica a continuació:  
Presidenta: la directora adjunta de l'IVACE (directora general d'Internacionalització).  
Vocals:  
- El titular de la Direcció d'Àrea de Promoció Internacional.  
- Dos tècnics de la Unitat IVACE Internacional.  
- Un representant de l'Àrea de Suport.  
- Un tècnic de l'Àrea de Suport, que actuarà com a secretari, sense vot.  
La comissió adaptarà el seu funcionament al que establix la convocatòria i de manera subsidiària a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. Quan el nombre de sol·licituds valorades positivament no permeta concedir el percentatge màxim de préstec establit en l'article 5 d'esta resolució en relació amb el pressupost disponible del programa, la comissió podrà o bé proposar l'assignació del límit màxim als projectes amb millor puntuació o bé reduir el percentatge de préstec en la quantia que s'estime adequada a fi que el pressupost es repartisca entre un nombre més gran de beneficiaris. La comissió optarà per una mesura o l'altra valorant l'eficàcia de la convocatòria.  
  
En els casos de sol·licituds amb idèntica puntuació després de l'aplicació del que establix l'article 7.4, es tindrà en compte, als efectes de resoldre l'empat, la puntuació obtinguda criteri a criteri seguint un orde decreixent, segons ítems de major ponderació, fins que es produïsca el desempat.  
3. De les reunions de la comissió s'elevarà l'acta al president de l'IVACE. Vista la proposta continguda en l'acta de la comissió, el president de l'IVACE resoldrà sobre l'adjudicació de les ajudes, i fixarà expressament la quantia, i incorporarà, si és el cas, les condicions i obligacions a què haja de subjectar-se l'empresa beneficiària.  
4. La resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cada una d'estes perquè en cas d'augment per generació pressupostari o alliberament de crèdit, puguen ser ateses per orde de puntuació.  
5. La resolució del president de l'IVACE posarà fi a la via administrativa i el seu contingut serà notificat de forma individualitzada a cada interessat de forma telemàtica. Les subvencions concedides seran publicades en la Base Nacional de Dades de Subvencions (BNDS) amb expressió del programa i crèdit pressupostari a què s'imputen, empresa beneficiària, subvenció concedida i finalitat o finalitats de la subvenció.  
  
6. Es delega en la direcció adjunta de l'IVACE (Direcció General d'Internacionalització) la resolució dels recursos de reposició.  
  
Article 9. Desemborsament del préstec a l'empresa beneficiària  
1. Junt amb la notificació de concessió de l'instrument financer a l'empresa beneficiària, l'IVACE remetrà un document específic sobre les condicions del préstec. En el document, l'empresa beneficiària acceptarà les condicions del préstec inclòs el pla de venciments i la subvenció bruta equivalent, i estarà obligada a l'execució del projecte aprovat i a l'acreditació davant de l'IVACE de l'execució del mateix d'acord amb les condicions establides en l'article 10, «Obligacions de les empreses beneficiàries».  
2. Perquè es puga fer efectiu el desemborsament del préstec serà necessària la presentació de la garantia que es podrà constituir en metàl·lic o en forma d'aval financer prestat per entitats de crèdit o per societats de garantia recíproca, que haurà de cobrir l'import del préstec avalat, la subvenció bruta equivalent i qualsevol gasto derivat de l'incompliment de les obligacions imposades al beneficiari. La garantia serà del 30 % de l'import del préstec, i la seua presentació davant de l'IVACE haurà de produir-se en la data límit establida en la notificació de concessió de l'instrument financer. Validada la presentació de la garantia, l'IVACE realitzarà el desemborsament del préstec en el compte bancari indicada per l'empresa beneficiària.  
  
Article 10. Obligacions de les empreses beneficiàries  
Seran obligacions de les empreses beneficiàries les indicades a continuació, així com les que es descriguen en el Manual d'instruccions de justificació, aprovat per la direcció adjunta de l'IVACE (Direcció General d'Internacionalització).  
1. Execució del projecte:  
a) L'empresa beneficiària haurà de realitzar el projecte en la forma descrita en la memòria presentada junt amb la sol·licitud normalitzada, i de manera que es complisca la finalitat de l'instrument financer, i es respectaran els costos indicats en la notificació de concessió i pels imports que s'hi especifiquen.  
b) En la justificació del gasto es podran acceptar, a criteri del personal tècnic de l'IVACE, desviacions entre els diferents costos objecte de subvenció, de manera que la disminució d'uns es compense amb l'excés dels altres, si bé únicament en les circumstàncies següents:  
- En els costos amb justificació superior al 80 per cent del que preveu la notificació, la disminució de gasto es podrà compensar fins a aconseguir el cent per cent amb els excessos provinents d'altres costos en què s'haja justificat per damunt del que preveu.  
- Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE.  
  
- Únicament el 20 per cent d'excés d'un cost podrà aplicar-se a compensar la menor justificació en altres.  
- La compensació entre costos no alterarà en cap cas la naturalesa del projecte.  
2. Acreditació de la realització del projecte:  
a) Amb data límit de 31 de gener de 2017, o data posterior que puga aprovar-se per la direcció adjunta de l'IVACE (Direcció General d'Internacionalització), el beneficiari haurà de presentar davant de l'IVACE:  
  
- Els justificants de gasto i pagament i la documentació complementària a estos requerida en el Manual d'instruccions de justificació d'ajudes.  
- Una memòria resum de les activitats realitzades.  
- Una relació de gastos de l'activitat, obtinguda a partir de l'aplicació informàtica justificacion.exe, descarregable des de http://www.ivace.es.  
b) Els pagaments només s'admetran si estan realitzats a través d'entitat financera, i la seua justificació es realitzarà per mitjà de la presentació d'una còpia de l'extracte bancari que acredite l'eixida efectiva dels fons o còpia de la transferència.  
c) Queden exclosos els pagaments realitzats en efectiu o per caixa.  
d) En el cas que l'orde de transferència i/o l'apunt de l'extracte bancari siguen globals i, per tant, estiguen referits a diversos justificants de gasto, relacionats o no amb el projecte, serà necessari adjuntar una relació d'estos degudament detallada en la qual apareguen el destinatari, la identificació del justificant del gasto (el número de la factura o el seu concepte) i l'import pagat. Esta relació haurà de ser segellada per l'entitat financera.  
e) L'empresa beneficiària haurà d'aportar, com a mínim, un 70 per cent de justificants de gasto del projecte pagats. La presentació d'un percentatge menor donarà lloc a la revocació de l'instrument financer préstec bonificat i al reintegrament de les quantitats percebudes i els interessos de demora des de la seua percepció, llevat que tècnicament puga considerar-se que encara així el projecte ha sigut efectivament desenvolupat i no es declare la revocació sinó la minoració.  
f) Quan l'import d'un gasto objecte de subvenció supere, l'IVA exclòs, la quantia de 17.999,99 euros en el supòsit de prestació de servicis per empreses de consultoria o assistència tècnica, l'empresa beneficiària haurà d'aportar en fase posterior també justificació d'haver sol·licitat ?abans de la contracció del gasto- com a mínim tres ofertes de diferents proveïdors ?sense vinculació entre estos- llevat que per les especials característiques dels gastos objecte de subvenció no hi haja en el mercat suficient nombre d'entitats que ho subministren o presten, i així es faça constar en un informe firmat pel representant legal que haurà de contindre almenys:  
- Quines van ser les característiques dels gastos que van fer impossible la localització d'un mínim de tres ofertes.  
- Una explicació de com es va realitzar la busca de proveïdors.  
Este informe no serà admés com a justificant de la no presentació de tres ofertes si el seu argument es basa en:  
- Les característiques del proveïdor (per exemple: «proveïdor habitual», o «subministrador únic» sense que en este cas s'aporten més dades que ho acrediten).  
- Les característiques genèriques del bé o servici (per exemple: «caràcter tecnològic del servici»).  
- Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix, hauran d'adjuntar un annex a l'informe que documente com s'ha realitzat la busca de proveïdors del bé o servici.  
Les tres ofertes hauran de ser comparables i complir els requisits materials i formals establits a este efecte. L'elecció del proveïdor finalment contractat haurà de recaure necessàriament en una d'estes.  
La selecció de les ofertes haurà de realitzar-se entre empreses amb paràmetres equiparables de què, almenys, dos d'estes no siguen empreses associades a l'empresa beneficiària i membres de la seua Junta Directiva o Consell d'Administració, ni tinguen drets de vot superiors al 50 %. La petició d'ofertes haurà de documentar-se de forma escrita, i en tot cas serà necessari que estes complisquen els requisits següents:  
  
- Requisits materials: les ofertes han d'estar prou detallades, i especificar els treballs que s'han de realitzar i el seu preu.  
- Requisits formals: les ofertes han d'estar datades, i contindre les dades que permeten la correcta identificació del remitent, junt amb el logo o el segell de l'empresa.  
L'elecció entre les ofertes presentades haurà de recaure en la més econòmica, i es justificarà en un informe l'elecció en un altre sentit.  
La no-presentació de les ofertes o els informes que fan referència els paràgrafs anteriors, o la insuficiència d'estos, donarà lloc a la no-consideració del cost objecte de subvenció, amb la consegüent minoració o revocació, sense perjuí del que establix l'article 6.5. i de la facultat de l'IVACE de demanar, a càrrec de l'empresa beneficiària, una taxació pericial del bé o servici concret.  
g) El Manual d'instruccions de justificació d'ajudes podrà exigir que s'acompanyen d'un informe d'auditor o empresa inscrita en el ROAC (Registre Oficial d'Auditors de Comptes) d'acord amb l'Orde EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007), així com d'un llistat de comprovació del compliment dels requisits del Manual d'instruccions de justificació d'ajudes, firmat per l'auditor i visat pel representant legal de l'empresa beneficiària.  
  
h) Documentació acreditativa del compliment de les condicions i obligacions específiques en el Manual d'instruccions de justificació d'ajudes.  
3. Amortització del préstec:  
L'empresa beneficiària iniciarà l'amortització del préstec en els terminis i les condicions acceptades i segons el que disposa l'article 5.2. Es podrà sol·licitar la cancel·lació anticipada del préstec sempre que es faça per la totalitat i no abans de la meitat de la duració d'este.  
L'incompliment de les condicions de devolució del préstec, així com de la resta d'obligacions que dimanen d'esta resolució, generarà l'obligació de tornar les quantitats no reemborsades, el percentatge de subvenció bruta equivalent que corresponga, i els interessos de demora que corresponga. En cas de la no-devolució del préstec, l'IVACE podrà executar la garantia que l'empresa haguera presentat.  
  
4. Altres obligacions:  
a) Complir les seues obligacions fiscals i de la Seguretat Social de manera que quede acreditada esta circumstància en el moment previ a l'atorgament de l'ajuda i al del reconeixement de l'obligació per l'IVACE, en els termes establits en la normativa vigent en la matèria.  
  
b) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, així com els estats comptables. En el cas que el beneficiari realitze per compte d'altri operacions de transport de mercaderies per carretera o la seua activitat o sector estiga en la situació descrita en l'article 1.2 del Reglament (UE) núm. 1407/2013, de la Comissió, de 18 de desembre de 2013, en l'execució de les operacions s'haurà de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional. En este sentit, hauran de presentar en el compte justificatiu de la subvenció una llista en què cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), es reflectisca la quantia d'este apunt que té relació amb la subvenció concedida, i es reflectiran en esta llista tant el número d'apunt i assentaments del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací referida.  
  
c) Actualitzar qualsevol documentació presentada que haguera tingut alguna modificació.  
d) Respondre de la veracitat dels documents aportats i en general de la informació facilitada.  
e) Comunicar a l'IVACE altres ajudes de minimis (independentment de si estes són per als mateixos costos objecte de subvenció que els del projecte presentat a l'IVACE com per a qualsevol altre) i altres ajudes, subvencions, ingressos o recursos públics o privats que hagueren obtingut o sol·licitat per als mateixos costos objecte de subvenció. En cas de concurrència amb altres ajudes per als mateixos costos objecte de subvenció i independentment del règim de competència a què estiguen subjectes (reglament d'exempció o règim de minimis), quedarà sense efecte la ja concedida per l'IVACE, excepte renúncia expressa a la ja concedida per l'altra administració.  
A més del que disposa l'article 3.7 d'esta resolució, en cas de concurrència s'aplicaran les normes d'acumulació indicades a continuació i qualsevol altra que determine la normativa comunitària:  
Les ajudes de minimis previstes en la present convocatòria podran acumular-se amb:  
- Ajudes de minimis concedides d'acord amb el Reglament (UE) núm. 360/2012, de la Comissió, de 25 d'abril de 2012, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten servicis d'interés econòmic general (DO L 114, de 26.4.2012, p. 8) fins al límit màxim establit en este últim reglament.  
  
- Ajudes de minimis concedides d'acord amb altres reglaments de minimis fins al límit màxim previst en l'article 5.4 de la present resolució.  
- Ajudes estatals en relació amb els mateixos costos objecte de subvenció si esta acumulació no excedix de la intensitat de l'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la comissió.  
f) Quan la quantia de l'ajuda siga superior a 10.000 euros el beneficiari haurà de complir les exigències sobre transparència establides en l'article 3.2 de la Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana, en particular, haurà de donar l'adequada publicitat sobre l'ajuda rebuda, i s'indicarà, almenys, l'entitat pública concedent, l'import rebut i el programa, activitat, inversió o actuació subvencionat en la forma prevista en la llei.  
  
g) Complir totes les obligacions que deriven de la normativa d'aplicació especificada en l'article 13 d'esta resolució.  
  
Article 11. Control i verificació. Minoracions i revocacions  
Tant les empresa beneficiària com els tercers relacionats amb el objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades en qualsevol moment tant per l'IVACE com per qualsevol òrgan de l'Administració central de l'Estat, de la Generalitat, o de la Unió Europea, i es facilitarà, en qualsevol moment, tota la informació que se sol·licite en l'exercici d'estes actuacions, i en especial es posarà a la disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga.  
A resultes de les verificacions efectuades, l'empresa beneficiària podrà ser objecte de minoració o revocació tant si l'empresa ja haguera complit els terminis d'amortització com si estiguera en el període de devolució. En els dos casos, haurà de restituir-se l'import de la subvenció bruta equivalent o la seua part proporcional i els interessos de demora corresponents de les quantitats indegudament percebudes des del moment de la seua obtenció.  
De conformitat amb la legislació sobre subvencions, l'incompliment de l'obligació de reintegrament tindrà entre altres efectes la impossibilitat de ser empresa beneficiària en successives convocatòries, sempre que estiga en període executiu.  
  
Article 12. Dotació pressupostària  
La concessió dels préstecs bonificats establits en esta present resolució es finançarà a càrrec de la línia PT055000, «Finançament empresarial i de centres tecnològics», del pressupost de l'IVACE de l'exercici 2016, per un import global màxim de 500.000,00 euros.  
En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les quals es deriven obligacions liquidades o reconegudes per import inferior a l'ajuda que va ser concedida al seu dia, o bé quan este augment siga conseqüència d'una generació, ampliació o incorporació de crèdit.  
L'efectivitat de les quanties addicionals està condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en la Base Nacional de Dades de Subvencions (BNDS) i butlletins que corresponga amb caràcter previ a la resolució de concessió. En estos supòsits s'aprovaran les corresponents modificacions de la convocatòria que seran publicades en la Base Nacional de Dades de Subvencions (BNDS) i butlletins que corresponga, sense necessitat d'obertura d'un termini addicional per a presentar noves sol·licituds.  
  
Article 13. Marc normatiu  
Les ajudes arreplegades en esta resolució es concediran d'acord amb el que establix:  
- L'Orde de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Xicoteta i Mitjana Indústria de la Generalitat Valenciana (IMPIVA), publicada en el Diari Oficial de la Comunitat Valenciana número 5417, de 29 de desembre de 2006, que constituïxen les bases reguladores d'esta convocatòria.  
- La Llei 38/2003, de 17 de novembre, General de Subvencions, i disposicions de desplegament.  
- La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
- El Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352, de 24.12.2013).  
- La Llei 11/2007, de 22 de juny, d'Accés Electrònic dels Ciutadans als Servicis Públics.  
- El Decret 220/2014, de 12 de desembre, del Consell de la Generalitat, pel qual s'aprova el Reglament d'administració electrònica de la Comunitat Valenciana.  
- Qualsevol altra normativa que per la matèria li siga d'aplicació.  
  
Article 14. Entitats col·laboradores i assistència tècnica  
L'IVACE podrà comptar amb entitats col·laboradores perquè ?actuant en nom seu i pel seu compte- entreguen i distribuïsquen els fons a les empreses beneficiàries, l'assistisquen en determinades funcions auxiliars a la gestió dels expedients; igualment podrà subscriure convenis amb altres entitats per a la concessió dels avals vinculats al projecte.  
  
  
DISPOSICIONS FINALS  
  
Primera  
Es faculta la direcció adjunta de l'IVACE (Direcció General d'Internacionalització) per a dictar les resolucions necessàries per al desenvolupament, eficàcia i execució d'esta convocatòria, així com per a la seua modificació en especial pel que fa a terminis de presentació de sol·licituds i de justificació, i delimitació del pressupost del programa.  
  
  
Segona  
Esta resolució entrarà en vigor l'endemà de la publicació de l'extracte de la convocatòria en el Diari Oficial de la Comunitat Valenciana (DOCV).  
  
València, 8 de març de 2016.- El president: Rafael Climent González.